Smjernice za rad školskih knjižnica u uvjetima bolesti COVID-19 *Hrvatskog zavoda za knjižničarstvo*

(izvadak)

* Potrebno je osigurati dezinfekcijska sredstva na ulazu/izlazu knjižnice kako bi sve osobe pri ulasku obavezno dezinficirale ruke.
* Knjižničari su obvezni nositi zaštitne maske koje prekrivaju nos i usta u kontaktu s korisnicima kao i prilikom rukovanja s građom te se strogo pridržavati mjera redovitog pranja i dezinfekcije ruku. Zaštitnu opremu za djelatnike (maske) osigurava ravnatelj ustanove u čijem je sastavu knjižnica. Za fizičko odvajanje knjižničara i korisnika poželjno je osigurati zaštitnu pregrada (pleksiglas i sl.), ako je to moguće provesti.
* Na radnom stolu knjižničara neophodno je osigurati dezinfekcijsko sredstvo za dezinficiranje ruku i radne površine. Radnu površinu je potrebno prebrisati nakon svake posudbe/vraćanja knjiga. Knjižničar treba dezinficirati ruke prilikom svake posudbe i/ili vraćanja knjiga.
* Na ulazu/izlazu u prostor knjižnice potrebno je osigurati dispenzer s dezinfekcijskim sredstvom i jasno istaknuti obavijest o obvezi dezinfekcije ruku. Prostor knjižnice potrebno je svakodnevno prozračiti po mogućnosti više puta dnevno, a sve površine i opremu očistiti i dezinficirati prije početka rada ili na kraju radnog dana. Potrebno je provoditi učestaliju dezinfekciju svih površina knjižnice koje korisnici često dodiruju (kvake i rukohvati na vratima, zasloni na dodir, pribor za pisanje i sl.). Nakon svakog korištenja opreme potrebno je prebrisati upotrijebljenu opremu (primjerice računala, tableti, dodirni zasloni, pribor za pisanje i sl.) dezinficijensom na bazi alkohola.
* Usluga posudbe i vraćanja knjiga zahtijeva nadzor ukupnog broja korisnika u prostoru knjižnice prema navedenoj metodi izračuna. Knjižničar mora osigurati poštivanje propisanog fizičkog razmaka od 2 m svih osoba u prostoru knjižnice i higijenskih mjera primjenom sljedećih postupaka:

- kada jedan korisnik izađe, sljedeći može ući

- korisnik vraća građu na predviđeno mjesto u plastičnu košaricu ili kutiju, a nakon svakog vraćanja građe knjižničar dezinficira radnu površinu,

* Vraćanje građe za učenike organizirati u različito vrijeme kako bi se izbjegao kontakt s učenicima iz drugih razrednih odjela. Vraćanje i posudba veće količine građe može se organizirati u suradnji s učiteljima i nastavnicima, npr.: za niže razrede osnovnih škola vraćanje i posudba knjiga može se organizirati u suradnji s učiteljima razredne nastave koji knjižničaru dostave vraćene knjige i popis naslova za posudbu.
* Vraćena građa koju je korisnik odložio u plastičnu košaricu ili kutiju za povrat knjiga razdužuje se i sprema u izdvojeni prostor za dezinfekciju i karantenu te odlaže u kutiji/košarici označenoj datumom/satom početka karantene. Vraćena građa ostavlja se u karanteni 72 sata, a nakon toga vraća na police. Ako je moguće, građa se dezinficira prebrisavanjem plastificiranih korica ili plastičnog ovitka dezinficijensom na bazi 70% alkohola te nakon 24 satne karantene vraća na police.
* Preporuča se nastavak online aktivnosti knjižnica prema Naputku za rad hrvatskih knjižnica, s posebnim osvrtom na rad narodnih i školskih knjižnica za vrijeme pandemije bolesti COVID19.